**UNIVERSITATEA DE STAT DIN REPUBLICA MOLDOVA**

**FACULTATEA RELAȚII INTERNAȚIONALE,**

**ȘTIINȚE POLITICE ȘI ADMINISTRATIVE**

**STUDII DE SECURITATE NAȚIONALĂ**

**LUCRARE INDIVIDUALĂ**

**TEMA: Sfera informațională – factor de organizare a societății contemporane**

A efectuat masterand Inga Grigoriu

Profesor disciplină Securitate informațională: dr, conferențiar universitar, Tatiana Busuncian

Contents

[Introducere 2](#_Toc150703519)

[Rolul informației în viața socială 4](#_Toc150703520)

[Aspecte funcționale ale instituției media 5](#_Toc150703521)

[Informația în educație. Noile realități 9](#_Toc150703522)

[Adaptarea empirică a noțiunii de societate informațională 11](#_Toc150703523)

[Concluzii 12](#_Toc150703524)

[Bibliografie 14](#_Toc150703525)

# Introducere

Conform noilor abordări al conceptului de Securitate și studiilor dedicate acestei dimensiuni, societatea contemporană este o societate a riscului, ținând cont de structura ei în epoca prostindustrială, caracterizată prin gradul foarte înalt de complexitate a sistemelor de producție și distribuție cu tot ansamblul acestora de manifestare. Fondatorul acestei noi abordări, sociologul german Ulrich Beck, își argumentează ideile prin faptul că progresul tehnologic al societăţii postindustriale crează riscuri de securitate. Prin urmare, societatea postindustrială este o societate a riscului. În societatea postindustrială statul şi naţiunea sunt expuse unor riscuri sociale şi tehnice fără precedent.

Astfel, o încrânguire de riscuri contemporane, cum ar fi politice (războaie civile, conflicte etnice şi religioase), economice (crize economice, şomaj, sărăcie) riscuri de mediu (accidente industriale, poluare), societale (agresarea identităţii, afectarea ordinii publice, corupţie, trafic de bunuri şi persoane, terorism), domină viața de zi cu zi a societății, aflată în continuă schimbare, transformare, dezvoltare.

Definiţia riscului la Ulrich Beck este următoarea : „*Riscul poate fi definit ca o cale sistematică de gestionare a evenimentelor cu pericol potenţial şi a insecurităţii induse şi introduse de procesul de modernizare*” .

În sec. XXI, cu toată efervescența de evenimente, capacități și capabilități ale societății, ar fi util, uneori să ne amintim de fundamentele civilizației umane, cu toată amploarea de experiențe teoretice și practice de până acum.

Or, în interpretarea lui Abraham Maslow, nevoia de securitate este următoarea treaptă în ierarhia nevoilor, după ce sunt atinse nesesitățile fundamentale și anume, apă, hrană, adăpost ca și formă primară a supraviețuirii, derivă din necesitatea ființelor umane de a se asocia ca să subziste. Astfel, siguranța pesonală a unui individ, grup social, comunitate sau a unei societăți cu tot ansamblul său de caracteristici, reprezintă mai mult decât siguranța fizică a acestora, or, confortul necesar, inclusiv și la nivel psihologic, asigură o bună și eficientă funcționare a tuturor mecanismelor constituiente pentru a face față traiului de zi cu zi.

Etimologia termenului de securitate este din limba latină – securitas, înseamnând a fi la adăpost de orice pericol; sentiment de încredere şi de linişte pe care îl dă cuiva absenţa oricărui pericol.

Evoluția în timp a mediului de securitatate a necesitat o abordare mai profundă în raport cu multipli factori ce participă la apărarea intereselor unei societăți definită ca și națiune, de aceea, cercetătorii au încadrat dimensiunea de securitate în câmpul științelor politice și sociale. Astfel, o nouă cultură a securității, după perioada bipolarității, se impune a fi pregnantă, ținând cont de noile realități naționale, regionale, internaționale, globale.

Nevoia societăților de a obține, în cadrul acestor noi realități, respectarea drepturilor omului și libertăților sale fundamentale, a le încadra în politicile interne şi externe ale statelor a condus la apariția numeroaselor organizații și instituții ale societății civile, astfel încât, asimilarea conceptului de securitate şi a noilor sale derivate, să contribuie esențial la formarea unei culturi democratice. Astfel, Școala de la Copennhaga a transformat noţiunea tradiţională a Securității, utilizată până la finele Războiului Rece și a demonstrat că o concepţie redusă doar la capacitatea militară a unui stat de a se apăra sau de a-și realiza interesele sale, limitează modul de a înțelege complexitatea de factori și acțiuni ce influenţează securitatea.

În sec. XXI, dimensiunea de securitate acționează în arii mult mai extinse, decât cele ce se conturau la sfârșitul deceniului opt al sec. trecut. Acest fapt înseamnă că pe scena globală au loc o complexitate enormă de transformări, datorită epocii post-industriale, a noilor cunoștințe în domeniul cercetărilor, tennologiilor, inovațiilor, dar și a noilor vulnerabilități, riscuri și amenințări apărute.

Totodată, Școala de la Copenhaga, prin ilustul său reprezentant, Barry Buzan, lărgește câmpul de cercetare, definind noile aspecte în lucrarea sa „Popoarele, Statele și Frica”, specificând dimensiunile de securitate societală, polititică, economică, militară, de mediu, menționând că securitatea constă în a scădea amenințările, desemnează capacitatea statelor să își păstreze autonomia, integritatea teritorială, identitatea, delimitând rolul statelor slabe și statelor puternice.

De asemenea, cele cinci dimensiuni specifice ale securității, propuse de Barry Buzan, având în vedere aspectul societal, politic, economic, militar, de mediu, fiecare se referă la interacțiunea reciprocă, la interconectarea între ele.

Orice dimensiune de manifestare a noțiunii de securitate prezintă și noi derivate. Astfel, dimensiunea **securității informaționale** este o nouă amenințate specifică sec. XXI, exprimată și prin terorism informațional, război hibrid.

Noile direcții și politici de securitate privind asigurarea securității naționale a statelor, cât și definirea interesului național și părților sale constituiente, a riscurilor, vulnerabilităților și amenințărilor, ținând cont și de noile realități regionale, dar și globale, sunt formulate în concepte, doctrine și strategii naționale din care derivă și celelalte strategii sectoriale ale securității ca și concept.

# Rolul informației în viața socială

Prezentul este marcat de ascensiunea științei și tehnologiilor, cât și de transformările și transpunerea acestora în diverse tehnologii digitale, disponibile pe scară largă tuturor membrilor vieții sociale la nivel global. Produsele și serviciile tradiționale sunt depășite de noi alternative digitale, se creează noi oportunități de piață, iar întreprinderile/instituțiile consacrate trebuie să își adapteze rapid și continuu strategiile și modelele de operare pentru a-și menține competitivitatea/operativitatea. Astăzi, tehnologiile digitale au potențialul de a stimula o creștere mai incluzivă și mai durabilă prin stimularea inovației, generarea de eficiență și îmbunătățirea serviciilor. Acestea au un impact semnificativ asupra societăților și economiei în general, influențând modul în care oamenii conduc, iau decizii, comunică, lucrează, fac afaceri și își organizează viețile personale.

Astfel, informația prezentată prin tehnologiile contemporane, inclusiv digitale, are un impact semnificativ asupra societăților, economiilor și vieții noastre în general. Fenomenul transformării proceselor și activităților prin utilizarea tehnologiei digitale a condus la o serie de provocări inclusiv și pentru managementul organizațiilor/instituțiilor publice. Acest lucru denotă că managerii acestor entități sunt impuși să-și regândească strategiile de dezvoltare și de funcționare a instituției pe care o conduc.

Prin urmare, societatea contemporană, în faza sa actuală de evoluție, a depășit conceptul de societate postindustrială, grație deschiderii, fără precedent, a informației disponibile în mediul virtual. Astfel, societatea informaţională este caracterizată ca și o formă nouă, perfecționată și îmbunătățită a societăţii contemporane, în care accesul egal și nelimitat la informaţie, ar trebui să contribuie la o dezvoltare social-economică durabilă, la reducerea gradului de sărăcie, la îmbunătăţirea calităţii vieţii, la integrarea informaţională globală.

Contribuiția progresului științific, al tehnicii și tehnologiilor, cu repercusiuni pozitive asupra sectorului informațional, a condus spre o explozie a acestuia, în același timp, generând multiple crize, vulnerabilități și amenințări asupra vieții sociale.

În acest sens, în vederea protejării grupurilor sociale și a societății în general, orice stat al lumii este pus în fața faptului de a-și proteja cetățenii, instituțiile naționale, națiunea și statul său prin crearea şi consolidarea de concepte privind colectarea, prelucrarea şi distribuirea informaţiei, denumită în ansamblul său de viziuni, scopuri, obiective, resurse și instrumente ca și securitate informațională.

Astfel, în Republica Moldova, Strategia de Securitate Informațională pentru anii 2019-2024, reprezintă o urmare a Programului național al securității cibernetice, în vederea asigurării unui sistem de protecție și dezvoltare a spațiului informațional în condițiile globalizării și liberei circulații a informațiilor. Strategia este o evaluare a situației actuale în domeniul securității informaționale, enumeră performanțele înregistrate şi punctează noi tendințe de dezvoltare a societăţii informaţionale, or aceste obiective constituie o preocupare majoră a STISC-ului. Rolul Serviciului Tehnologia Informației și Securitate Cibernetică, în acest sens, este de a asigura protecție în spaţiul informațional prin realizarea acțiunilor de consolidare a capacităților de apărare cibernetică și de combatere a criminalității informatice.

La nivel global, conceptele de securitate informațională au influenţat, la rândul lor, procesele politice, ştiinţifice, tehnologice, economice, culturale, prin urmare, întreaga dezvoltare a noii societăţi informaționale. Or, evoluția informației a produs modificări în conţintul meseriilor, profesiilor, calității mesajelor publice, indiferent de la ce fel de actor acestea sunt promovate și propagate în grupurile sociale țintă. Prin urmare, informaţia de astăzi este o reflectare a lumii reale, contemporane și care, tinde spre a fi inventată/virtuală, prezentată atât prin intermediul simbolurilor, cât şi a însemnelor vizuale, mult mai ușor de asimilat pentru această societate informațională, în detrimentul cercetării științifice.

# Aspecte funcționale ale instituției media

Potrivit datelor Barometrului de Opinie Publică (BOP), realizat în perioada septembrie 2023 de Institutul de Politici Publice (IPP), internetul, este cea mai importantă sursă de informare publică a oamenilor, aceasta fiind preferată zilnic de 76,3% dintre respondenţi. Pe poziție a doua s-a situat televiziunea, cu 56,5 %, urmat de radio cu 29,4 % dintre respondenții care au răspuns că ascultă radioul zilnic.

 

Industriile mass-media sunt sub presiune. Digitalizarea, convergența și apariția de noi platforme media amenință activitatea acestora din punct de vedere economic, în același timp în care concurența pentru atenția publicului a crescut. Atât industria presei, cât și cea a audiovizualului întâmpină un declin a numărului de cititori, telespectatori și ascultători, pe măsură ce publicul se îndreaptă spre platformele mediatice digitale. Mediile digitale nu numai că oferă publicului libertatea de a alege ce vor să citească și când vor să citească, ci le oferă și instrumentele necesare pentru a produce, posta și partaja conținut. Pe măsură ce serviciile generate de utilizatori și comunitățile online câștigă popularitate, instituțiile media consacrate se confruntă cu una dintre cele mai mari provocări ale timpului lor.

Tehnologia digitală are un impact semnificativ asupra societăților, economiilor și vieții noastre în general. Fenomenul transformării proceselor și activităților prin utilizarea tehnologiei digitale a adus o serie de provocări inclusiv și pentru managementul instituțiilor media. Acest lucru denotă că managerii instituțiilor de presă sunt impuși să-și regândească strategiile de dezvoltare și de funcționare a instituției pe care o conduc.

O instituţie media are o structură ierarhică bine definită, care stă la baza procesului decizional şi stabileşte funcţii şi roluri exacte pentru fiecare membru al comunităţii de lucru.

Organizarea unei instituții mediatice este structurată, în linii generale, pe trei planuri sau câmpuri profesionale: publicistic, tehnic și economic.

Campul publicistic al unei instituții media se referă la sfera de acțiune a jurnaliștilor. Câmpul tehnic reprezintă zona de acțiune a membrilor secretariatului de redacţie care coordonează activitatea departamentelor: foto, tehnoredactare, machetare, grafic, corectură şi tipografia. Câmpul economic este zona de acțiune a specialiștilor în marketing și a agențiilor de publicitate care asigură funcționalitatea instituției mass-media din punct de vedere economic.

Legile economiei de piaţă transformă instituțiile sistemului mass-media în agenți economici, iar activitatea ei – într-o adevărată industrie a produselor informaţionale. Astfel, dimensiunea economică a unei instituții de presă este întreținută de mai mulți factori.

Din punct de vedere economic, publicitatea este o sursă principală și indispensabilă de venituri pentru multe instituții media. Acestea vând spațiu publicitar în publicațiile lor sau difuzează reclame în timpul emisiunilor radio sau TV. Pentru a atrage publicitate, instituțiile media trebuie să aibă o audiență și o influență semnificativă pe piața respectivă.

Potrivit unui studiu realizat de Centru de Jurnalism Independent, piața de publicitate din Republica Moldova, pe parcursul anului 2022, a fost dominată în continuare de televiziune, căreia îi revine cea mai mare cotă de piață -53%, urmată de online -28% [10].

Instituțiile media pot genera venituri din vânzarea de abonamente sau exemplare individuale ale publicațiilor lor, fie sub formă de reviste, ziare sau acces la conținutul online. Aceasta poate fi o sursă de venituri constante și previzibilă, mai ales în cazul publicațiilor care oferă conținut de calitate și de interes pentru un segment specific de cititori.

 Câmpul tehnic și cel publicistic al instituțiilor media includ activitățile jurnalistice și constituie redacția unei instituții media. Redacția unei instituții de presă este departamentul de producere și gestionare a conținutului editorial al instituției, dar și mediu profesional în care se desfășoară acest proces, editori și jurnaliști profesioniști specializați în diferite domenii sau subiecte. Aceștia sunt responsabili de cercetare, redactare, verificare și publicarea conținutului editorial, cum ar fi știri, reportaje, interviuri, editoriale etc. Redacția este o componentă cheie a organizației media și are rolul de a furniza informații de calitate, verificate și relevante publicului. Redacția unei instituții media în era digitală necesită o adaptare la schimbările tehnologice bazată pe instrumente și tehnologii moderne pentru a produce și a distribui conținut media. Redactorii folosesc programe și instrumente de editare digitală pentru a crea conținutul. Acestea includ editarea textelor, prelucrarea și editarea imaginilor și videoclipurilor, crearea de infografice și alte elemente vizuale.

Rezervele instituționale și potențialul de creație al colectivului redacțional sunt elemente-cheie în ceea ce privește calitatea și inovația în producția de conținut jurnalistic. Aceste aspecte pot influența modul în care instituția media se diferențiază și se adaptează într-un mediu în continuă schimbare. Instituțiile media pot avea diverse resurse și rezerve instituționale care contribuie la calitatea și credibilitatea conținutului lor. Acestea pot include:

● Expertiză și cunoștințe. Un colectiv redacțional bine pregătit, cu experiență și cunoștințe solide în diverse domenii, poate oferi un conținut mai profund și mai informativ.

● Acces la surse și resurse. Instituțiile media pot avea relații bune cu sursele de informații, acces la documente și date relevante, ceea ce le permite să producă știri de calitate și investigații.

● Infrastructură și tehnologie. O infrastructură modernă, echipamente de înregistrare și editare de înaltă calitate și utilizarea unor platforme digitale și instrumente tehnologice eficiente pot spori eficiența și calitatea producției media.

Rezervele umane și managementul forței de muncă sunt aspecte cruciale în redacția unei instituții de presă. Acestea se referă la talentul și abilitățile colectivului redacțional, precum și modalitatea în care sunt recrutați, dezvoltați și motivați membrii acestuia. Procesul de recrutare și selecție trebuie să fie riguros și să atragă profesioniști talentați și motivați. Alegerea persoanelor cu abilități și experiență relevantă poate aduce și valoare adăugată redacției, poate contribui la diversitatea de competențe și perspective în echipă.

Criteriile de evaluare a performanţelor profesionale individuale vizează următoarele componente ale activității profesionale: – competența managerială; – competența decizională; – eficacitatea profesională; – atitudinea profesională; – cunoștințe și experiență; – disciplina muncii; – integrarea în colectiv.

Rezervele tehnice și capacitățile de producere joacă un rol esențial în funcționarea eficientă și în producția de conținut de calitate în cadrul unei instituții media. Acestea se referă la infrastructură tehnologică, echipamentele și software-ul pentru a produce și a distribui conținutul media, echipamentele de recepție necesare asigurării legăturii instituției de presă cu publicul sau cu alte instituții publice. O redacție bine dotată cu echipamente tehnice, servere de stocare și alte tehnologii relevante este esențială pentru producția de conținut media de calitate.

Funcționalitatea eficientă a instituțiilor de presă se datorează unui întreg conglomerat de factori, care influențează direct și necondiționat potențialul instituției mediatice de reflectare a realității și de informare.

# Informația în educație. Noile realități

Educația formală se întemeiază pe activități sistemice realizate de cadrele didactice în cadrul instituțiilor de învățământ, având drept referință curriculum aprobat în funcție de obiectivele specifice, cadrul instituțional, documente strategice.

Educația nonformală reprezintă activitatea din afara orelor de învățământ, cu o practică mai puțin formalizată, însă care ajută să dezvolte opțiunile individuale ale elevilor, răspund la necesitățile acestora și pasiunile lor. Sunt reprezentate de olimpiade, cercuri de interes, centre de creații, tabere, implicare în exerciții și practici ce dezvoltă spiritul civic și implicare în viața socială.

Astfel, asemănările dintre educația formală și nonformală sunt că ambele formează și modelează personalitatea, cât și individualitatea fiecărui. Transformă copilul și îl pregătește pentru viața socială. Îi definește calea spre carieră și ocupațiile din viitor.

Diferențele dintre ambele educații se conturează prin faptul că, în cazul educației formale, cadrele didactice se conduc după un curriculum, după norme precise aprobate, cât și procesul de evaluare și măsurare a rezultatelor care este unul complex.

Pentru a pregăti calitativ membrii societății informaționale, este necesară o abordare mai distinctă a unor anumite dimensiuni de educație în învățământul din R. Moldova, penetrând sistemul educațional conform vârstei psihologice. Astfel, educația intelectuală, economică, tehnologică și cea profesională reprezintă dimensiunile de educație prioritare de transformare și adaptare la noile realități contemporane, definite de societatea informațională.

Ținând cont de transformările societății postindustriale, de evoluția fără precedent a tehnologiilor, de noile relități în care trăim, cadrele didactice sunt puse în fața unei provocări complexe. În primul rând pentru faptul că societatea se transformă ca pași cadențați, la care este uneori greu să faci față. În al doilea rând, misiunea cadrelor didactice, pe lângă formarea personalității viitorului membru al vieții sociale, este și să îl adapteze noilor nevoi care să corespundă cerințelor lumii informaționale, astfel încât caracterul și capacitățile elevului să reprezinte o pregătire temeinică pentru oportunitățile oferite de viitorul, ce devine din ce în ce mai greu de prevăzut, grație dezvoltării tehnicii, tehnologiilor, dar și realizărilor din alte științe.

Or, educația intelectuală pune temelia unei personalități cu aptitudini deosebite în cercetare, analiză și predicție. Educația economică, încă din școală, va ajuta viitorul membru al vieții sociale să își construiască propria sustenabilitate. Educația în carieră va ajuta elevul să își aleagă profesia corect și cât mai aproape de caracterul său.

În acest sens, se conturează cele mai necesare competențe ale educatorului, precum sunt competența gnosiologică ce reprezintă arta, capacitatea, măiestria profesorului de a aborda procesul educaţional ca un sistem integru, ca un tot întreg. Competența comunicațională reprezintă limbajul specific, deosebit adoptat de profesor în livrarea cunoștințelor către subiectul educației - elevul. Competența de cercetare reprezintă fundamentul cercetării științifice - ansamblul de capacități și capabilități în vederea investigării, culegerii de date, analizării, prognozării, evaluării. Astfel, cele trei competențe deținute cu măiestrie de cadrele didactice, vor reprezenta temelia unei societăți cu o cultură politică avansată. Viitorii membri ai vieții sociale vor avea capacitatea dezvoltării unui stat economic avansat.

Conform literaturii de specialitate, societatea contemporană este o societate a riscului, deoarece, însăși societatea postindustrială reprezintă un risc în sine. Multiplele provocări actuale se reflectă și în siguranța și securitatea unei societăți. Deschiderea fără precedent al spațiului informațional conduce la anumite riscuri, vulnerabilități, amenințări.

În acest sens, este necesar ca pedagogii să cunoască principiile securității informaționale, să se plieze pe obiectivele acesteia. Înțelegând că mediul online reprezintă o vulnerabilitate, cadrul didactic va acorda o atenție sporită igienei informaționale.

Depășind barierele tradiționale și acceptând faptul că resursele informaționale disponibile în mediul online reprezintă o nouă realitate în care trăim, cât și o nesecată sursă de inspirație, astfel, cadrul didactic își poate crește performanțele și competențele. La un clic distanță, profesorul poate obține răspuns rapid la cercetările și investigațiile pe care le efectuiază, necesare pentru o lecție captivantă și dinamică, sau necesare pentru un produs intelectual cum ar fi articol științific, recenzie sau un proiect în domeniul de referință.

Dezvoltarea competențelor digitale ale profesorului înseamnă pentru elev adaptarea acestuia la realitățile societății informaționale, formarea viitorului membru al vieții sociale în corespundere cu necesitățile, dar și provocările contemporane.

# Adaptarea empirică a noțiunii de societate informațională

**Proiect de activitate extracurriculară**

Autorul proiectului: Inga Grigoriu

Clasa/Grupa: Modulul Psihopedagogic (2023-2024)-UEM

Data realizării: 4-11 noiembrie, 2023

Locul desfăşurării: Aula ”Regina Maria” USM

Forma activității: Activitate hibridă (frontală, pe grupe, independentă)

Tipul activităţii: Transmitere și însușire de deprinderi

Genericul: Securitatea informațională

Mesajul activităţii: Protecție și siguranță într-o societate complexă a informației

Grupul-ţintă: 15 profesori de la 5 instituții preuniversitare de învățământ

Competențe transdisciplinare: Înțelegerea societății informaționale

Eşalonare în timp (timp necesar pentru pregătire/repetiţii, timp necesar pentru realizare): 5 zile

Echipa de realizare (rolurile): masteranzi în Studii de Securitate Națională

Obiectivele activității: Dobândirea de noi cunoștințe și competențe în dimensiunea de securitate informațională, prin prisma noțiunilor de securitate cibernetică, protecția datelor cu caracter personal, igienă informațională.

La finele activității cadrele didactice vor fi capabile să:

O.1. Să definească conceptul de securitate informațională.

O.2. Să stabilească rolul securității cibernetice, a protecției datelor cu caracter personal, a igienei informaționale în cadrul conceptului de securitate informațională.

O.3. Să analizeze cadrul juridico-normativ în dimensiunea de securitate informațională.

O.4. Să identifice riscuri, amenințări și vulnerabilități specifice R. Moldova în dimensiunea de securitate informațională.

O.5. Să aprecieze rolul instituțiilor responsabile din R. Moldova în dimensiunea de securitate informațională.

O.6. Să elaboreze un scenariu de activitate extracuriculară în instituția de învățământ în care activează privind siguranța informațională a elevilor

Strategii educative: deducția, argumentarea, explicația, demonstrarea, expunerea, conversația, studiul de caz, discuții libere.

\*Forme de organizare: frontal, lucru în grup, independent

\*Mijloace/echipamente: Smartphone, laptop, proiector, ecran, material video și prezentare

Surse bibliografice: Materiale de cercetare elaborate de grupul de masteranzi în Studii de Securitate Națională, USM; cadrul normativ aferent.

Atașată ca și supliment la acest capitol Anexa nr. 1

# Concluzii

Securitatea informațională este interconectată cu dimensiunea securității umane și derivă din necesitatea realizării intereselor naționale a Republicii Moldova de a edifica un stat de drept prin asigurarea drepturilor fundamentale ale omului, alinierea la standardele europene conform Acordului de Asociere cu Uniunea Europeană, dar și a acordării Republicii Moldova a statutului de țară candidată la UE.

Securitatea umană în sec. XXI, la rândul ei, izvorăște din caracterul complex al societății postindustriale și, în evoluția sa, așa cum am demostrat mai sus, a societății informaționale. Însă, nu dispare din actualitate noțiunea de societate contemporană a riscului, datorită proceselor sale evolutive neîntrerupte, condiționate de fenomenele de transformare continuă a societății și a fenomenului de globalizare, iar acest fapt necesită a fi obiectivul primordial al investigațiilor științifice ulterioare.

Aderarea Republicii Moldova la Uniunea Europeană, în condițiile mediului de securitate intern, regional și internațional creat în urma atacului militar în Ucraina, cât și a provocărilor contemporane de securitate, va fi posibilă în condițiile în care va exista o comunicare strategică bine definită și clară pentru cetățeni, va exista o coeziune socială și un consens mai larg privind vectorul de dezvoltare al statului, cât și se vor adopta anumite mecanisme legislative democratice, politici publice dedicate dimensiunii securității umane, dar și acțiunilor actorilor politici promotori ai interesului național, care să fie indispensabil analizate sub aspectul cercetărilor științifice.

# Bibliografie

1. Concluziile Consiliului European, 23-24 iunie 2022 https://www.consilium.europa.eu/media/57467/2022-06-2324-euco-conclusions-ro.pdf

2. Acordul de Asociere cu Uniunea Europeană https://eur-lex.europa.eu/RO/legal-content/summary/association-agreement-with-moldova.html

3. Rezoluția PE https://mded.gov.md/parlamentul-european-a-votat-rezolutia-prin-care-solicita-initierea-negocierilor-de-aderare-a-r-moldova-la-ue-pana-la-finalul-anului/ 1. Ţîrdea T.N. Demnitatea umană din perspectivă planetară şi bioetică. În: Educaţia în Bioetică şi Drepturile Omului în România. Bucureşti: UNESCO, 2006. 440 p.

4. Husserl Ed. Criza umanităţii europene şi filosofia. Bucureşti: Paideia, 2003, 153 p

5. Делягин М. Г. Мировой кризис: Общая теория глобализации. 3-е изд., перераб. и доп. Москва: ИНФРА-М, 2003, 768 p.

6. Beck, Ulrich (1992). Risk Society: Towards a New Modernity. Translated by Ritter, Mark. London: Sage Publications. ISBN 978-0-8039-8346-5

7. Funieru F. Societate și Securitate. În: Revista Română de Sociologie. [Bucureşti], anul XXII, 2011, nr. 1–2, p. 170–184.

8. Maslow A. H. A Theory of Human Motivation. In: Psychological Review, Vol. 50 (4), July, 1943, p. 370-396.

9. Wolfers A. Discord and collaboration: Essays on international politics. Baltimor: John Hopkins University Press. 1962. 312 p.

10. Convenția pentru Apărarea Drepturilor Omului și Libertăților Fundamentale https://www.echr.coe.int/documents/d/echr/convention\_ron

11. Declarația Universală a Drepturilor Omului https://www.ohchr.org/sites/default/files/UDHR/Documents/UDHR\_Translations/rum.pdf

12. Raportul de Dezvoltare Umană 1994, PNUD https://hdr.undp.org/content/human-development-report-1994

13. Monografia ”SECURITATEA UMANĂ și BIOETICA” , autor dr. hab. în științe politice, conferențiar universitar, Serghei Sprîncean. INSTITUTUL DE CERCETĂRI JURIDICE ȘI POLITICE AL ACADEMIEI DE ȘTIINȚE A MOLDOVEI

14. Declarația Mileniului https://www.unhcr.org/ro/146-rodespre-noiguvernare-si-organizareobiectivele-de-dezvoltare-ale-mileniului-odm-html.html

15. Strategia Națională de Dezvoltare ”Moldova europeană 2030” https://gov.md/ro/moldova2030

16. Programul de Țară pentru Munca Decentă 2021–2024 https://anofm.md/sites/default/files/inline-files/20211112\_MoldovaDCWP\_ONLINE\_RO%20%281%29.pdf

18. Barry Buzan: ”Popoarele, statele și frica - o agendă pentru studii de securitate internaţională de după războiul rece”, Cartier 385 p.

19. HOTĂRÂRE Nr. 386 din 17-06-2020 cu privire la planificarea, elaborarea, aprobarea, implementarea, monitorizarea și evaluarea documentelor de politici publice <https://www.legis.md/cautare/getResults?doc_id=121921&lang=ro>

20. STUDII NAȚIONALE DE SECURITATE Revistă științifico-practică Nr. 1 (1) 2020 <https://www.sis.md/sites/default/files/comunicate/fisiere/REVISTA%20_1_2020.pdf>

21. Legislația Republicii Moldova cu privire la sectorul de securitate și apărare națională <https://dcaf.ch/sites/default/files/publications/documents/Nov_2015_compendium_complete_v2.pdf>

22.Concepţia securităţii naţionale a Republicii Moldova <https://www.legis.md/cautare/getResults?doc_id=24400&lang=ro>

23. PROIECTUL STRATEGIEI SECURITĂŢII NAŢIONALE A REPUBLICII MOLDOVA <https://www.presedinte.md/app/webroot/proiecte/Proiect_%20Strategie_11.10.23.pdf>

24. Programul național de securitate cibernetică a Republicii Moldova pentru anii 2016-2020 <https://www.legis.md/cautare/getResults?doc_id=110324&lang=ro>

25. Strategia securității informaționale a Republicii Moldova pentru anii 2019–2024 și a Planului de acțiuni pentru implementarea acesteia <https://www.legis.md/cautare/getResults?doc_id=111979&lang=ro>

26. Constituția Republicii Moldova <https://www.legis.md/cautare/getResults?doc_id=128016&lang=ro>

27. Agenția de Guvernare Electronică a Republicii Moldova. <https://www.egov.md/ro/node/39751>

28. Agnès Y. Introducere în jurnalism. Iaşi, 2011.

29.Arhitectura Transformării Digitale. <https://www.scribd.com/read/427331259/Architecting-Digital-Transformation>

30 Barometrul Opiniei Publice din Republica Moldova. <http://bop.ipp.md/>

31. Bălăşescu M. Manual de producţie de televiziune. Iaşi, 2003.

32. Bibiri A., Grădinaru C. Exploring the digital turn. Iași, 2019.

33. Briggs A., Burke P. Mass-media. De la Gutenberg la Internet. Iaşi, 2005

35. Centrul pentru Jurnalism Independent. https://cji.md/piata-mass-media-din-republica-moldova-realitati-si-tendinte-2/